open-index/open-wikipedia-markdown huggingface dataset:
कर्नाटक संगीत

thumb|left|300px
**कर्नाटक संगीत** या संस्कृत में **कर्णाटक संगीतं** भारत के शास्त्रीय संगीत की दक्षिण भारतीय शैली का नाम है, जो उत्तरी भारत की शैली हिन्दुस्तानी संगीत से काफी अलग है। 

कर्नाटक संगीत ज्यादातर भक्ति संगीत के रूप में होता है और ज्यादातर रचनाएँ हिन्दू देवी देवताओं को संबोधित होता है। इसके अलावा कुछ हिस्सा प्रेम और अन्य सामाजिक मुद्दों को भी समर्पित होता है। 

जैसा कि आमतौर पर भारतीय संगीत मे होता है, कर्नाटक संगीत के भी दो मुख्य तत्व राग और ताल होता है।

कर्नाटक शास्त्रीय शैली में रागों का गायन अधिक तेज और हिंदुस्तानी शैली की तुलना में कम समय का होता है। त्यागराज, मुथुस्वामी दीक्षितार और श्यामा शास्त्री को कर्नाटक संगीत शैली की 'त्रिमूर्ति' कहा जाता है, जबकि पुरंदर दास को अक्सर कर्नाटक शैली का पिता कहा जाता है। कर्नाटक शैली के विषयों में पूजा-अर्चना, मंदिरों का वर्णन, दार्शनिक चिंतन, नायक-नायिका वर्णन और देशभक्ति शामिल हैं।

## कर्नाटक गायन शैली के प्रमुख रूप
**वर्णम**: इसके तीन मुख्य भाग पल्लवी, अनुपल्लवी तथा मुक्तयीश्वर होते हैं। वास्तव में इसकी तुलना हिंदुस्तानी शैली के ठुमरी के साथ की जा सकती है।
 
**जावाली**: यह प्रेम प्रधान गीतों की शैली है। भरतनाट्यम के साथ इसे विशेष रूप से गाया जाता है। इसकी गति काफी तेज होती है।

**तिल्लाना**: उत्तरी भारत में प्रचलित तराना के समान ही कर्नाटक संगीत में तिल्लाना शैली होती है। यह भक्ति प्रधान गीतों की गायन शैली है।

## इन्हें भी देखें
*कर्नाटक संगीत की शब्दावली

## बाहरी कड़ियाँ
* संगीतम
* श्रीहरिदास संकीर्तन स्रवंति
* श्री अन्नमाचारि पदसौरभं - १
* श्री अन्नमाचारि पदसौरभं - २
* '''सुनादम्''' - कर्नाटक संगीत में दक्षता विकसित कराने वाला सॉफ्टवेयर

श्रेणी:भारतीय शास्त्रीय संगीत
श्रेणी:संगीत शैलियाँ
श्रेणी:भारतीय संगीत
भारतीय खिलाड़ी

## एथलेटिक्स
* अंजू बाबी जार्ज
* मिल्खा सिंह
* पी टी उषा
* कर्णम मल्लेश्वरी

## हाकी
* धनराज पिल्लै
* ध्यानचंद

## बिलियर्डस
* गीत सेठी

## फुटबाल
* बाइचिंग भूटिया

## बैडमिंटन
* गोपीचंद

## टेनिस
* लियेंडर पेस
* महेश भूपति
* सानिया मिर्ज़ा

## क्रिकेट
* अनिल कुंबले
* कपिल देव
* सचिन तेंदुलकर
* दिलीप वेंगसरकर
* विराट कोहली
* वीरेन्द्र सहवाग

## इन्हें भी देखें
* भारतीय व्यक्तित्व

श्रेणी:भारत के खिलाड़ी
हैदराबाद ओपन

भारत के आँध्रप्रदेश में विश्व टेनिस अशोसियेशन द्वारा हर वर्ष आयोजित की जाने वाली टेनिस प्रतियोगिता।

## बाहरी कड़ियाँ
हैदराबाद ओपन

श्रेणी:टेनिस
श्रेणी:हैदराबाद
मुंबई यौन संग्रहालय

**मुंबई** में सेक्स और उससे संबंधित विषयों के बारे में लोगों की जानकारी बढ़ाने के लिए भारत का पहला सेक्स संग्रहालय है। इस संग्रहालय में सेक्स के बारे में भारत की प्राचीन परंपरा की भी लोगों को जानकारी दी गई है। संग्रहालय की दीवारों पर कामसूत्र का चित्रण किया गया है। आदमी और औरतों के संबंधों के बारे में जानकारी देने के लिए महाराष्ट्र की कलाविधा वरली का भी सहारा लिया गया है। इस संग्रहालय का एक हिस्सा एड्स की जानकारी देने के लिए रखा गया है।

## बाहरी कड़ियाँ

श्रेणी:भारत में संग्रहालय
श्रेणी:मुम्बई
पारो-भूटान

**पारो** (जोंगखा; སྤ་རོ་) भूटान की पारो घाटी में स्थित एक नगर और पारो जिले का मुख्यालय है। यह एक ऐतिहासिक नगर है जिसमें कई पवित्र स्थल और ऐतिहासिक इमारतें बिखरी हुई हैं। भूटान का एकमात्र अंतर्राष्ट्रीय हवाई अड्डा, पारो हवाई अड्डा भी यहीं स्थित है।



Bhutan-Paro-Stadt-06-Zentrum-2015-gje.jpg|Paro
Bhutan-Paro-Dzong-104-gje.jpg|Dzong
Bhutan-Paro-Dzong-140-Innenhof-gje.jpg|Dzong
Bhutan-Paro-Stadt-16-Moenche-2015-gje.jpg|Downtown Paro
Bhutan-Paro-132-Taktshang-Tigernest-gje.jpg|Taktshang

श्रेणी:भूटान के आबाद स्थान
वैश्य

हिंदू धर्म के चार वर्णों में से एक है वैश्य जैसा की हमारे धर्म ग्रंथो में बताया जाता है कि जन्म से नहीं बल्कि कर्म के आधार पर वर्णों को विभाजित किया गया है तो वैसे वह व्यक्ति को माना गया है जो व्यापार कृषि के कार्य साहुकारिता इत्यादि कार्य करते हैं वह वैश्या की श्रेणी में आते हैं कोई भी वर्ण जन्मगत नहीं है परंतु आज के परिवेश में जातिगत धार्मिक मान्यताएं हैं जो कि गलत है

### वर्ण
**वैश्य** हिंदू वर्णाश्रम व्यवस्था के तहत एक वर्ण है। 

"शतपथ ब्राह्मण 13.8.3.11" के अनुसार राजन्य, ब्राह्मण व वैश्य के बाद दूसरे क्रम पर आते हैं। शतपथ ब्राह्मण में वर्ण क्रम -ब्राह्मण, वैश्य, राजन्य व शूद्र है। वर्तमान ब्राह्मणवादी परंपरा का क्रम - ब्राह्मण, क्षत्रिय, वैश्य व शूद्र, धर्मशास्त्र काल के बाद स्थिर हो गया। 


श्रेणी:वर्णव्यवस्था

व्यवसाय (बनिया)
रेवाड़ी

**रेवाड़ी** भारत के हरियाणा राज्य के रेवाड़ी ज़िले में स्थित एक नगर है। यह ज़िले का मुख्यालय भी है।

## नामोत्पत्ति और इतिहास
रेवाड़ी अपने आप में बहु आयामी प्रतिभाओ, महान कलाकारों, कवियों, साहित्यकारों, शूरवीरो, धार्मिक स्थलों, शैक्षणिक प्रतिष्ठानों, प्रकृतिं सौंदर्य से ओतप्रोत दक्षिणी हरियाणा का एक ऎसा स्थान है जहाँ आकर मन को सुकून और पवित्रता का बोध होता है। प्राचीन भारत में महाभारत काल के दौरान, रेवत नामक एक अहीर राजा था जिसकी पुत्री का नाम रेवती था।उसे सब रेवा कहकर बुलाते थे और उसके नाम पर एक शहर 'रेवा वाडी' नामक एक शहर की स्थापना की थी। वाडी और वाडा का मतलब हिंदी में पड़ोस (छोटे और बड़े, क्रमशः) और कई अन्य भारतीय भाषाओं में है। जब रेवा ने श्री कृष्ण के बड़े भाई बलराम जी से शादी की, तब राजा ने अपनी बेटी को 'रेवा वाडी' दान दिया। समय के दौरान, 'रेवा वाडी' का नाम रेवाड़ी बन गया। मन्यता है कि बलराम भगवान की राजधानी और उनके बाद कृष्ण भगवान के प्रपौत्र महाराज बज्रभान नेे शासन को आगे बढ़ाया।  

रेवाड़ी एक ऐतिहासिक शहर है। जो खाने के हिसाब से यहाँ की रेवड़ियाँ बहुत मशहूर हैं। यहाँ पर भारत की सबसे पहली गौशाला सन1878 में बनाई गई थी जो कि युधिष्ठिर द्वारा बनाई गई थी। व यहाँ पर फ़िल्म अभिनेता अक्षय कुमार जिनागल भी रहते हैं। लोकोमोटिव शेड भी हैं।

**रेवाड़ी में है हरियाणा का पहला एम्स**

अखिल भारतीय आयुर्विज्ञान संस्थान, रेवाड़ी (AIIMS Rewari) हरियाणा राज्य का पहला AIIMS है, जिसका निर्माण रेवाड़ी जिले के माजरा–भालखी क्षेत्र में किया जा रहा है। यह परिसर लगभग 210 एकड़ (85 हेक्टेयर) भूमि में फैला हुआ है और सेमी-अर्बन क्षेत्र चीताडूंगरा रोड के निकट स्थित है।

संस्थान में लगभग 750 बेड की क्षमता प्रस्तावित है। अन्य AIIMS संस्थानों की तरह यहां भी MBBS कोर्स के लिए छात्रों का चयन NEET (UG) परीक्षा के माध्यम से किया जाएगा। AIIMS रेवाड़ी में 100 अंडरग्रेजुएट (MBBS) सीटें तथा 60 B.Sc. (नर्सिंग) सीटें निर्धारित की गई हैं।

## इन्हें भी देखें
* रेवाड़ी ज़िला
* रेवाड़ी विधानसभा निर्वाचन क्षेत्र, हरियाणा

## सन्दर्भ

श्रेणी:हरियाणा के शहर
श्रेणी:रेवाड़ी ज़िला
श्रेणी:रेवाड़ी ज़िले के नगर
*
बहादुरगढ़

**बहादुरगढ़** (Bahadurgarh) भारत के हरियाणा राज्य के झज्जर ज़िले में स्थित एक नगर है।

## विवरण
बहादुरगढ़ दिल्ली के टिकरी बॉर्डर से केवल 2 किलोमीटर आगे हरियाणा के झज्जर जिले में स्थित है। यह राष्ट्रीय राजधानी क्षेत्र का एक मुख्य औद्योगिक शहर है। बहादुरगढ में हरियाणा सरकार द्वारा स्थापित हरियाणा राज्य औद्योगिक और बुनियादी ढांचा विकास निगम (एचएसआईआईडीसी) के दो सेक्टर है। शहर में हुडा के 6 रिहायशी सेक्टर हैं। बहादुरगढ एनसीआर का एक विकासशील शहर है। बहादुरगढ़ शहर मे मैटरो रेल कि सुविधा भी है जोकी इसे दिल्ली राजधानो क्षेत्र से जोड़ती है।

## इन्हें भी देखें
* झज्जर ज़िला

## सन्दर्भ

श्रेणी:हरियाणा के शहर
श्रेणी:झज्जर ज़िला
श्रेणी:झज्जर ज़िले के नगर
श्रेणी:दिल्ली के नगर
ज़्याक शिराक

thumb|200px|राष्ट्रपति शिराक 

**ज़्याक शिराक** (फ़्रांसिसी: , अन्तर्राष्ट्रीय ध्वन्यात्मक लिपि: [ʒak.ʃi.ˈʁak]) फ्राँस के राष्ट्रपति हैं। अपने राजनीतिक जीवन में वे दो बार देश के प्रधानमंत्री भी रह चुके हैं। उन्होने 1976 में अपनी पार्टी आरपीआर की स्थापना की थी और 18 वर्षों तक पेरिस के मेयर पद पर आसीन रहे। शिराक मतदाताओं के बीच लोकप्रिय रहे हैं। जनरल डि गॉल से प्रेरित होकर सार्वजनिक जीवन में आए शिराक 1960 के अंत तक वित्त मंत्री बन गए थे। और वे देश की और यूरोपीय संसदों दोनों में रह चुके हैं। खाने का विशेष शौक, दिल को छूने वाली मुस्कुराहट औरतों के साथ उनके संबंध, उनसे प्रेम करने वाली पत्नी और बेटियाँ, सूमो कुश्ती में उनका विशेष रुझान - सबने उनकी लंबे समय से लोकप्रिय छवि बनाने में मदद की है। उम्र और विभिन्न कांडों के बावजूद राष्ट्रपति पद के लिए दोबारा चुना जाना उनके अनुभव भरे जीवन की सफलता का गवाह है। शिराक की नैतिकता पर प्रश्न उठते रहे हैं उनका एक उपनाम है 'कमेलियन बोनापार्ट' यानि 'गिरगिट'। 1997 में बगैर किसी प्रत्यक्ष कारण के शिराक ने नेशनल असेंब्ली ख़त्म कर दी जिसकी दक्षिण पंथी बहुमत के तीन साल बाकी थे। तुरंत बाद उनके समर्थक चुनाव हार गए। और राष्ट्रपति पद के आखिरी पाँच सालों में हाथ पर हाथ धरे बैठे रहे। ज़्याक शिराक पर पेरिस के मेयर होने के दौरान पार्टी के लिए ग़लत तरीकों से पैसे उगाहने का आरोप है। लेकिन लगातार सबूत देने की माँग को वे यह कह कर टालते रहे हैं कि वे निर्दोष हैं और चाहते हुए भी राष्ट्रपति का पद उन्हे गवाही देने से रोकता है।

## इन्हें भी देखें
## सन्दर्भ
### टीका-टिप्पणी
### ग्रन्थसूची

DhanyeWaad !! 1 Extra Rafael mill jayega Maalik toh 27 Hojaenge 😅 dekh lena koi dusra model like Rafael - T !! bhi chalega !! wo bs Too Hungry Indians who love peace !!

श्रेणी:फ़्राँस के राजनीति
श्रेणी:फ्रांस के राष्ट्रपति
लल्लेश्वरी

**लल्लेश्वरी** या **लल्ल-द्यद** (1320-1392) के नाम से जाने जानेवाली चौदवहीं सदी की एक भक्त कवियित्री थी जो कश्मीर की शैव भक्ति परम्परा और कश्मीरी भाषा की एक अनमोल कड़ी थीं। लल्ला का जन्म श्रीनगर से दक्षिणपूर्व मे स्थित एक छोटे से गाँव में हुआ था। वैवाहिक जीवन सु:खमय न होने की वजह से लल्ला ने घर त्याग दिया था और छब्बीस साल की उम्र में गुरु सिद्ध श्रीकंठ से दीक्षा ली। 

कश्मीरी संस्कृति और कश्मीर के लोगों के धार्मिक और सामाजिक विश्वासों के निर्माण में लल्लेश्वरी का अत्यंत महत्वपूर्ण स्थान है।

## काव्य
फूल चन्द्रा द्वारा लल्लेश्वरी के कुछ वाख का अनुवाद नीचे प्रस्तुत हैः

1
:प्रेम की ओखली में हृदय कूटा
:प्रकृति पवित्र की पवन से।
:जलायी भूनी स्वयं चूसी
:शंकर पाया उसी से।।

2
:हम ही थे, हम ही होंगे
:हम ही ने चिरकाल से दौर किये
:सूर्योदय और अस्त का कभी अन्त नहीं होगा
:शिव की उपासना कभी समाप्त नहीं होगी !!

## इन्हें भी देखें
*रूप भवानी

## बाहरी कड़ियाँ
* ललद्यद के वाख की व्याख्या
* Lal Ded's ''Vakhs'', Verses 1-65
* Lal Ded's ''Vakhs'', Verses 66-138

## सन्दर्भ

## विस्तृत पठन
* *लल्ला योगेश्वरी*, आनंद कौल, इंडियन ऐन्टीक्वायरी से पुनर्मुद्रण, भाग. L, LIX, LX, LXI, LXII. 
* *लल्ला-वाक्यानि*, सर जॉर्ज अब्राहम ग्रियरसन एवं डॉ॰ लियोनल डी.बार्नेट, डी.लिट, (आर.ए.एस. मोनोग्राफ, भाग XVII, लंदन 1920).ISBN 1-84664-701-0. 
* *वाख लल्ला ईश्वरी*, भाग I तथा II (उस्दु संस्करण :ए.के.वान्चू एवं अंग्रेज़ी : सर्वानंद चारगी, 1939). 
* *Lal Ded* by Jayalal Kaul, 1973, Sahitya Akademi, New Delhi.
* *The Ascent of Self: A Reinterpretation of the Mystical Poetry of Lalla-Ded* by B. N. Parimoo, Motilal Banarsidass, Delhi. ISBN 81-208-0305-1. 
* *Lal Ded: Her life and sayings* by Nil Kanth Kotru, Utpal publications, Srinagar, ISBN 81-85217-02-5.
* *Lalleshwari : spiritual poems by a great Siddha yogini*, by Swami Muktananda and Swami Laldyada. 1981, SYDA Foundation, ASIN: B000M1C7BC.
* *Lal Ded: Her life & sayings*, by Swami Laldyada. Utpal Publications, 1989, ISBN 81-85217-02-5.
* *Naked Song*, by Laldyada, Lalla, Coleman Barks (Translator), 1992, Maypop Books, ISBN 0-9618916-4-5. http://www.amazon.com/dp/0961891645
*जयश्री ओडिन, *To the other shore: Lalla's life and poetry.* Hillsboro Beach: Vitasta (1999). ISBN 81-86588-06-X
*जयश्री ओडिन, *Mystical Verses of Lalla.* Delhi: Motilal Banarsidass (2009)। ISBN 9788120832558
* लल्लेश्वरी पर लेखों के संग्रह

श्रेणी:हिन्दू संत
श्रेणी:कश्मीरी शैव
श्रेणी:हिन्दू कवि
श्रेणी:कश्मीरी कवि
श्रेणी:भारतीय लेखिका
श्रेणी:1320 में जन्मे लोग
श्रेणी:१३९२ में निधन
श्रेणी:भारतीय शैव -->

श्रेणी:हिन्दू धर्म
श्रेणी:कश्मीरी साहित्यकार

श्रेणी:कश्मीर के लोग
विक्रम सेठ

thumbnail|विक्रम सेठ

**विक्रम सेठ** (जन्म 20 जून, 1952) भारतीय साहित्य में एक जाने माने नाम है। मुख्य रूप से ये उपन्यासकार और कवि हैं। इनकी पैदाइश और परवरिश कोलकाता में हुई। दून स्कूल और टानब्रिज स्कूल में इनकी प्रारंभिक शिक्षा हुई। आक्सफोर्ड विश्वविद्यालय में इन्होंने दर्शनशास्त्र राजनीतिशास्त्र और अर्थशास्त्र का अध्ययन किया, बाद में इन्होंने नानजिंग विश्वविद्यालय में क्लासिकल चीनी कविता का भी अध्ययन किया। 

उन्हें उनके चार प्रमुख उपन्यासों के लिये जाना जाता है:
* **[[द गोल्डेन गेट]]** (1986), 
* **[[ए सूटेबल ब्वाय]]** (1993)
* **[[सानेट]]** 
* **[[एन इक्वल म्यूजिक]]** (1999)

वे भारत के सर्वोच्च न्यायलय की पहली महिला मुख्य न्यायाधीश लीला सेठ के पुत्र हैं। 

## भाषा में रुचि
विक्रम सेठ ने विशेष रूप से चीनी भाषा का अध्ययन किया।

## सम्लैंगिकता
सेठ सम्लैंगिकता का समर्थन करते हैं और वे स्वयं सम्लैंगिक हैं। 

## कविता

* *[[मैपिंग्स]]* (1980) 
* *[[फ्राम हेवेन लेक]]* (1983)
* *[[द हम्बल एडमिनिस्ट्रेटर्स गार्डन]]* (1985) 
* *[[आल यू हू स्लीप टुनाइट]]* (1990), 
* *[[बीस्टली टेल्स]]* (1991)
* *[[थ्री चाइनीज पोएट्स]]* (1992)
* *[[द फ़्रॉग ऐण्ड द नाइटिंगेल]]* 
* *[[द माउज़ ऐण्ड द स्नेक]]*

## सम्मान
* 2007 में इन्हें भारत सरकार द्वारा भारत के चौथे सबसे बड़े नागरिक सम्मान पद्म श्री से सम्मानित किया गया।

## बाहरी कड़ियाँ
The Literary Encyclopedia's article on Vikram Seth
## सन्दर्भ

श्रेणी:पद्मश्री,2007
श्रेणी:भारतीय अंग्रेज़ी लेखक
श्रेणी:साहित्य अकादमी द्वारा पुरस्कृत अंग्रेज़ी भाषा के साहित्यकार
श्रेणी:समलैंगिक पुरुष
श्रेणी:1952 में जन्मे लोग
श्रेणी:जीवित लोग
श्रेणी:कोलकाता के लोग
भीष्म साहनी

**भीष्म साहनी** (८ अगस्त १९१५- ११ जुलाई २००३) आधुनिक हिन्दी साहित्य के प्रमुख स्तंभों में से थे। रावलपिंडी में जन्मे,  १९३७ में लाहौर गवर्नमेन्ट कॉलेज से अंग्रेजी साहित्य में साहनी ने एम ए किया, भारत पाकिस्तान विभाजन के पूर्व अवैतनिक शिक्षक होने के साथ-साथ ये व्यापार भी करते थे। विभाजन के बाद उन्होंने भारत आकर १९५८ में पंजाब विश्वविद्यालय से पीएचडी की उपाधि हासिल की और समाचारपत्रों में लिखने का काम किया। बाद में भारतीय जन नाट्य संघ (इप्टा) से जा मिले। इसके पश्चात अंबाला और अमृतसर में भी अध्यापक रहने के बाद दिल्ली विश्वविद्यालय के ज़ाकिर हुसैन दिल्ली महाविद्यालय में साहित्य के प्रोफेसर बने। १९५७ से १९६३ तक मास्को में विदेशी भाषा प्रकाशन गृह (फॉरेन लॅग्वेजेस पब्लिकेशन हाउस) में अनुवादक के काम में कार्यरत रहे। यहां उन्होंने करीब दो दर्जन रूसी किताबें जैसे टालस्टॉय आस्ट्रोवस्की इत्यादि लेखकों की किताबों का हिंदी में रूपांतर किया। १९६५ से १९६७ तक दो सालों में उन्होंने नयी कहानियां नामक पात्रिका का सम्पादन किया। वे प्रगतिशील लेखक संघ और अफ्रो-एशियायी लेखक संघ (एफ्रो एशियन राइटर्स असोसिएशन) से भी जुड़े रहे। १९९३ से ९७ तक वे साहित्य अकादमी के कार्यकारी समीति के सदस्य रहे।

भीष्म साहनी को हिन्दी साहित्य में प्रेमचंद की परंपरा का अग्रणी लेखक माना जाता है। वे मानवीय मूल्यों के लिए हिमायती रहे और उन्होंने विचारधारा को अपने ऊपर कभी हावी नहीं होने दिया। वामपंथी विचारधारा के साथ जुड़े होने के साथ-साथ वे मानवीय मूल्यों को कभी आंखो से ओझल नहीं करते थे। आपाधापी और उठापटक के युग में भीष्म साहनी का व्यक्तित्व बिल्कुल अलग था। उन्हें उनके लेखन के लिए तो स्मरण किया ही जाएगा लेकिन अपनी सहृदयता के लिए वे चिरस्मरणीय रहेंगे। भीष्म साहनी हिन्दी फ़िल्मों के जाने माने अभिनेता बलराज साहनी के छोटे भाई थे। उन्हें १९७५ में तमस के लिए साहित्य अकादमी पुरस्कार, १९७५ में शिरोमणि लेखक अवार्ड (पंजाब सरकार), १९८० में एफ्रो एशियन राइटर्स असोसिएशन का लोटस अवार्ड, १९८३ में सोवियत लैंड नेहरू अवार्ड तथा १९९८ में भारत सरकार के पद्मभूषण अलंकरण से विभूषित किया गया। उनके उपन्यास तमस पर १९८६ में एक फिल्म का निर्माण भी किया गया था।

## प्रमुख रचनाएँ
* **उपन्यास** - झरोखे, तमस, बसंती, मय्यादास की माडी़, कुन्तो, नीलू निलिमा नीलोफर
* **कहानी संग्रह** - मेरी प्रिय कहानियां, भाग्यरेखा, वांगचू, निशाचर
* **नाटक** - हानूश (१९७७), माधवी (१९८४), कबिरा खड़ा बजार में (१९८५), मुआवज़े (१९९३)
* **आत्मकथा** - बलराज माय ब्रदर
* **बालकथा**- गुलेल का खेल

## संदर्भ

## बाहरी कड़ियाँ
* लोग अमन चाहते हैं: भीष्म साहनी की मृत्यु से कुछ ही समय पहले लिये गया बीबीसी साक्षात्कार (आडियो भी उपलब्ध)

श्रेणी:१९९८ पद्म भूषण
श्रेणी:भीष्म साहनी
श्रेणी:हिन्दी कथाकार
श्रेणी:हिन्दी उपन्यासकार
श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:शलाका सम्मान
श्रेणी:हिन्दी विकि डीवीडी परियोजना
श्रेणी:साहित्य अकादमी फ़ैलोशिप से सम्मानित
श्रेणी:1915 में जन्मे लोग
श्रेणी:२००३ में निधन
राजगृह

**राजगृह** महाराष्ट्र के मुंबई में नेता भीमराव आम्बेडकर का घर व स्मारक है। प्राचीन बौद्ध साम्राज्य के संदर्भ में इसे राजगृह (अब राजगीर) नाम दिया गया था। तीन मंजिला इमारत का भूतल आम्बेडकर के स्मारक के रूप में एक विरासत संग्रहालय की मेजबानी करता है। उपरी मंजिलो पर आम्बेडकर परिवार रहता है।

यह स्थान भारतीयों, विशेषकर आम्बेडकरवादी बौद्धों और दलितों के लिए एक पवित्र स्थल है। आम्बेडकर 15-20 वर्षों तक राजगृह में रहे। हर साल 6 दिसंबर को मुंबई के शिवाजी पार्क में चैत्य भूमि से पहले लाखों लोग राजगृह आते हैं। आम्बेडकर ने इस घर में अपने 50,000 से अधिक पुस्तकों का संग्रह किया था, जो उस समय दुनिया का सबसे बड़ा पुस्तकालय बन गया था। इमारत को एक राष्ट्रीय स्मारक के रूप में नामित करने की योजना कानूनी और तकनीकी मुद्दों के कारण गिर गई, लेकिन 2013 में हवेली एक विरासत स्मारक बन गई।

## सन्दर्भ

श्रेणी:भीमराव आंबेडकर
श्रेणी:मुम्बई
श्रेणी:मुंबई के दर्शनीय स्थल 
श्रेणी:महाराष्ट्र में पर्यटन आकर्षण
सोनारी जमशेदपुर

**सोनारी** जमशेदपुर के उत्तरपूर्व में बसा एक क्षेत्र है। खासतौर से यहाँ जमशेदपुर का स्थानीय हवाई अड्डा होने के कारण जाना जाता है। सोनारी क्षेत्र के कागलनगर में झारखंड की दो प्रमुख नदियों स्वर्णरेखा और खड़कई नदियों का संगम स्थल है जिसे **दुमुहानी** के नाम से जाना जाता है। हर वर्ष खासतौर पर मकर संक्राति के अवसर पर यहाँ श्रद्धालुओं की भीड़ जमती है और लोग यहाँ दुमुहानी में पवित्र स्नान करते हैं। यह जमशेदपुर के प्रमुख पिकनिक स्थल के रूप में भी खासा प्रसिद्ध है।

## इन्हें भी देखें
* जमशेदपुर
* झारखंड

## बाहरी कड़ियाँ

श्रेणी:जमशेदपुर
श्रेणी:झारखंड दोमुहानी स्वर्णरेखा नदी के ऊपर एक नया पुल बना है जो बहुत ही सुन्दर है, ये पुल सोनारी और डोबो को जोड़ती है। जो सराईकेला जिला में पडती है, यही सड़क आगे करीब 7 से 10 km के दुरी में NH 33 को जोड़ती है।
श्रेणी:जमशेदपुर शहर के स्थानीय क्षेत्र
राष्ट्रीय खनन शोध संस्थान

**राष्ट्रीय खनन शोध संस्थान** या **इंडियन स्कूल ऑफ माइंस** भारत के खनन संबंधी शोध संस्थानों में सबसे प्रमुख है। यह संस्थान नवनिर्मित झारखंड प्रान्त के धनबाद नामक शहर में स्थित है।

## बहिर्गामी कडीयाँ
* राष्ट्रीय खनन शोध संस्थान वेबसाइट (अंग्रेज़ी)
अंतिम संस्कार

**अंतिम संस्कार** अथवा **फ़्यूनरल** (funeral) शव के अंतिम संस्कार से जुड़ा समारोह होता है जिसमें सम्बंधित  रीति रिवाज के साथ दफ़नाना या दाह संस्कार का कार्य किया जाता है। मृतक को याद करने और उसका सम्मान करने के लिए अंतिम संस्कार के रीति-रिवाजों में विभिन्न विश्वासों और प्रथाओं का समूह शामिल होता है। इसमें दफ़नाने/दाह से लेकर उसके सम्मान में किए जाने वाले विभिन्न अनुष्ठान, प्रार्थनायें और स्मारक निर्माण शामिल होते हैं। अलग-अलग संस्कृतियों और धार्मिक समूहों के मध्य रीति रिवाज अलग-अलग होते हैं और इसमें कानूनी व मानदण्ड भी शामिल होते हैं। इसके सामान्य धर्मनिरपेक्ष कार्यों में शोक मनाना, आश्रितों और रिश्तेदारों के प्रति सहानुभूति प्रदर्शित करना व मृतक के जीवन का गुणगान करना शामिल है। धार्मिक पहलुओं में मृतक की आत्मा को परलोक, पुनरुज्जीवन और पुनर्जन्म में मदद करना शामिल होता है।

## शब्द की व्युत्पति
अंग्रेज़ी शब्द फ़्यूनरल लेटिन शब्द फुनुस (funus) से बना है जिसके शव और अंतिम संस्कार की रस्मों को शामिल करने वाले विभिन्न अर्थ हैं।

हिन्दी शब्द अंतिम संस्कार हिन्दू रीति रिवाजों के अनुसार होने वाले 16 संस्कारों में से अंतिम होने से है। इसके लिए अन्य शब्द अंत्येष्टि भी काम में लेते हैं जो संस्कृत भाषा से व्युत्पन्न है। 
## सन्दर्भ

## बाहरी कड़ियाँ
* 

श्रेणी:समारोह
अकोला

**अकोला** (Akola) भारत के महाराष्ट्र राज्य के विदर्भ क्षेत्र में एक नगर है। यह अकोला ज़िले का मुख्यालय भी है और मोर्णा नदी के किनारे बसा हुआ है।

अपने उच्च कपास उत्पादन के कारण 'भारत के कपास शहर' के रूप में भी जाना जाता है, अकोला अपनी विभिन्न झिलमिलाती नदियों, भव्य सर्दियों, विशाल किलों और जटिल नक्काशीदार मंदिरों और मस्जिदों के लिए प्रसिद्ध है। नागपुर और अमरावती के बाद, अकोला महाराष्ट्र के पूर्वी क्षेत्र का तीसरा सबसे बड़ा शहर है।

## विवरण
अकोला ज़िले के कातेपुर्णा अभयारण्य में दुर्लभ चौसिंगा हिरन पाए जाते हैं। अकोला जिल्ला कपास के उत्पादन में प्रथम स्थान पर है, इसीलिए इसे "कॉटन सिटी" कहा जाता है।

## उद्योग और व्यापार
ताप्ती नदी घाटी क्षेत्र में स्थित व महत्त्वपूर्ण सड़क तथा रेल जंक्शन वाला अकोला एक वाणिज्यिक केन्द्र है। 

## कृषि और खनिज
कपास, ज्वार और मूंगफली आसपास के क्षेत्रों में उगाई जाने वाली प्रमुख फ़सले हैं। इस क्षेत्र के उद्योग कृषि आधारित हैं। जिनमें कपास ओटना और गांठ बनाना, तेल प्रसंस्करण तथा बीड़ी निर्माण उद्योग महत्वपूर्ण हैं। पारस में एक ताप विद्युत गृह भी है।

## शिक्षण संस्थान
अकोला एक महत्वपूर्ण शैक्षिक केंद्र है और यहाँ अमरावती विश्वविद्यालय से संबद्ध कई महाविद्यालय हैं, जिनमें अकोला कॉलेज ऑफ़ एग्रीकल्चर इंजीनियरिंग ऐंड टेक्नोलॉजी अकोला इंजीनियरिंग कॉलेज और राधा देवी गोयनका कॉलेज शामिल हैं। शासकीय वैद्यकीय महाविद्यालय व डॉक्टर पंजाब राव देशमुख कृषि विद्यापीठ भी यहीं स्थित है।

## जनसंख्या
अकोला ज़िले की कुल जनंसख्या 2018 की जनगणना के अनुसार 16, 29, 305है। 2024 में अकोला शहर की वर्तमान अनुमानित जनसंख्या 603,000 है |

## इतिहास
वर्तमान अकोला जिला निज़ाम के उस प्रभुत्व का हिस्सा था जिसे 1853 में ईस्ट इंडिया कंपनी को सौंप दिया गया था। हैदराबाद की टुकड़ी पर वेतन के बकाए के कारण बकाया बड़े कर्ज के भुगतान और उस सेना के भविष्य के भुगतान के लिए सुरक्षा के रूप में इसे अंग्रेजों को दे दिया गया था। बरार में कभी दो जिले थे- उत्तर और दक्षिण। बरार को 2 जिलों में पुनर्गठित किया गया- पश्चिम बरार और पूर्व बरार। पश्चिम बरार का मुख्यालय अकोला में और पूर्व बरार का मुख्यालय अमरावती में था।

## चित्रदीर्घा

File:Akola Fort.png | अकोला दुर्ग
File:Carmel.png | माउंट करेमेल पाठशाला
File:Khandelwal Tower.png |सुंदराबाई खंडेलवाल टावर


## इन्हें भी देखें
* मोर्णा नदी
* अकोला दुर्ग
* विदर्भ
* अकोला ज़िला

## सन्दर्भ

श्रेणी:अकोला ज़िला
श्रेणी:महाराष्ट्र के शहर
श्रेणी:अकोला ज़िले के नगर
*
विजयवाड़ा

**विजयवाड़ा** भारत के आन्ध्र प्रदेश राज्य के विजयवाड़ा ज़िले है। यहाँ एक रेलवे स्टेशन है।

## विवरण
विजयवाड़ा आंध्र प्रदेश के पूर्व-मध्य में कृष्णा नदी के तट पर स्थित है। दो हज़ार वर्ष पुराना यह शहर बैजवाड़ा के नाम से भी जाना जाता है। यह नाम देवी कनकदुर्गा के नाम पर है, जिन्हें स्थानीय लोग विजया कहते हैं। यह क्षेत्र मंदिरों और गुफाओं से भरा हुआ है। यहाँ भगवान मालेश्वर का प्रसिद्ध मंदिर स्थित है। कहा जाता है कि आदि शंकराचार्य इस मंदिर में आए थे और उन्होंने यहाँ श्रीचक्र स्थापित किया था।

चीनी यात्री ह्वेन त्सांग भी विजयवाड़ा आया था। विजयवाड़ा के पास में एक पहाड़ी पर स्थित विक्टोरिया म्यूजियम में एक काले ग्रेनाइट पत्थर से बनी बुद्ध की विशालकाय मूर्ति है।पैगम्बर मुहम्मद के पवित्र अवशेष के रूप में इस स्थल की मुसलमानों में लोगप्रियता है। यहाँ पाँचवी सदी की भोगलराजपुरम की गुफाओं में तीन गुफा मंदिर हैं, जिसमें भगवान नटराज, विनायक और अन्य मूर्तियाँ हैं। अर्द्धनारीश्वर की यहाँ मिली मूर्ति दक्षिण भारत अपने तरह की इकलौती मूर्ति मानी जाती है। यहाँ की गुफाओं में उंद्रावल्ली की प्रमुख गुफा है, जो सातवीं सदी में बनाई गई थी। शयन करते विष्णु की एक शिला से निर्मित मूर्ति यहाँ की कला का श्रेष्ठ नमूना है। विजयवाड़ा के दक्षिण में 12 किलोमीटर दूर मंगलगिरि की पहाड़ी पर विष्णु के अवतार भगवान नरसिंह का विख्यात मंदिर है। विजयवाड़ा से 45 किलोमीटर दूर गंडीवाड़ा में जैन और बौद्धों के अनेक पवित्र अवशेष मिले हैं। बौद्ध स्तूपों के अवशेषों वाली 99 छोटी समाधियाँ यहाँ का एक अन्य विशिष्ट स्थल है। इसे राष्ट्रीय स्मारक घोषित किया गया है।

## इन्हें भी देखें
* विजयवाड़ा ज़िला

## सन्दर्भ

श्रेणी:आन्ध्र प्रदेश के नगर
श्रेणी:कृष्णा जिला
श्रेणी:कृष्णा ज़िले के नगर
*
राजस्थान के शहर

राजस्थान क्षेत्रफल की दृष्टि से भारत का सबसे बड़ा राज्य है। राजस्थान को पर्यटन नगरी के नाम से भी जाना जाता हैं। यहाँ कम जनसंख्या घनत्व के कारण जनसंख्या की दृष्टि से भारत का सातवाँ सबसे बड़ा राज्य है। जयपुर राजस्थान का सबसे बड़ा और सबसे अधिक जनसंख्या वाला और राज्य का राजधानी क्षेत्र है। जोधपुर, कोटा और बीकानेर इसके बाद में आते हैं। भिवंडी, अलवर और उदयपुर जनसंख्या की दृष्टि से हाल में सबसे तेजी से वृद्धि वाले नगर हैं। वर्ष 2031 तक राजस्थान में 5 नगर 10 लाख से अधिक संख्या को प्राप्त करने की सम्भावना है जिनमें से 3 नगरों की जनसंख्या 20 लाख और एक नगर की जनसंख्या 50 लाख से अधिक होने की सम्भावना है।

2021 - 2031 में श्रेणीवार नगर:

{| class="wikitable" text-align:left; margin:0 0 0 1em;"
|-
! क्र॰सं॰
! नगर श्रेणी
! 2031
! 2021
! टिप्पणी
|- valign="top"
| 1
| 100,000 से अधिक जनसंख्या वाले
| 35
| 35
| नगर पालिका

## सन्दर्भ

श्रेणी:राजस्थान से सम्बन्धित सूचियाँ
श्रेणी:राजस्थान के शहर
गेंदबाज

क्रिकेट के खेल में **गेंदबाज़** गेंद फेंकने की जिम्मेदारी लेता है और गेंद फेंकने की इस क्रिया या कला को गेंदबाज़ी कहा जाता है।
## सबसे तेज गेंद
अभी तक शोएब़ अख्तर द्वारा फरवरी २००३ में फेंकी गेंद को सबसे तेज़ गेंद (१००.२३ मील प्रति घंटा या १६१.३ किलोमीटर प्रति घंटा) माना जाता है।

## प्रमुख गेंदबाज
## यह भी देखिये
* दायें हाथ का गेंदबाज
* बायें हाथ का गेंदबाज
* तेज गति का गेंदबाज
* मध्यम तेज गति का गेंदबाज
* लेग ब्रेक फिरकी गेंदबाज
* ऑफ ब्रेक फिरकी गेंदबाज

श्रेणी:क्रिकेट
गया अंतर्राष्ट्रीय हवाई-अड्डा

**गया अंतर्राष्ट्रीय [[विमानक्षेत्र|हवाई-अड्डा]]** बिहार के गया एवं बोधगया शहरों के बीच अवस्थित है। फिलहाल यह हवाई अड्डा देश में सिर्फ कोलकाता से सीधे सीधे जुड़ा हुआ है। बौद्ध पर्यटन को देखते हुये सन 2004 में भारत सरकार ने इस हवाई-अड्डे का विकास सुनिश्चित किया और अब यह शहर श्रीलंका की राजधानी कोलंबो और थाईलैंड की राजधानी बैंकाक से सीधे हवाई संपर्क में है। श्रीलंकन एअरलाइंस की जहाजें हफ़्ते में तीन बार बरास्ता गया दिल्ली के लिये जाती है। जबकि इंडियन एअरलाइंस की जहाज हफ़्ते में चार दिन बैंकाक से उड़ान भरकर बरास्ता कोलकाता गया तक आती है।
## सन्दर्भ

श्रेणी:बिहार के विमानक्षेत्र

भारत के अंतर्राष्ट्रीय हवाई अड्डे
हँड़िया

**हँड़िया** को आदिवासियों का वोदका कहा जा सकता है, यह चावल की बनी शराब का नाम है जो आदिवासियों के जीवन का अटूट अंग है। यह झारखंड, पश्चिम बंगाल, उड़ीसा, छत्तीसगढ और भारत के अन्य आदिवासी इलाकों में काफी लोकप्रिय है। आदिवासी आम तौर शाम घिरने के बाद गीत संगीत के बीच हँडिया पी कर दिन की बातों को भुला कर अगले दिन की तैयारी में जुट जाते हैं यह लोग, यह सोच कर कि शायद नया दिन उनके लिए कुछ नया लेकर आए.

हँड़िया बनाने के लिये चावल को पानी और ख़मीर पैदा करने वाले कुछ तत्वों के साथ लगभग चौबीस घंटे छोड़ दिया जाता है, जिसके बाद यह सेवन करने योग्य हो जाता है। जैसा कि आम तौर पर हर तरह की शराब के साथ बात लागू होती है, हँड़िया का सेवन भी अल्प मात्रा में करने पर स्वास्थ्य की दृष्टि से ठीक माना जाता है। लेकिन अधिक सेवन से नशे के साथ साथ ही शारीरिक और मानसिक स्वास्थय का नुकसान होता है। आदिवासी समाज में इस बुरी प्रथा को समाप्त करने के लिये सामाजिक मुहिम चलाये गये। उन्नीसवीं सदी में सबसे मज़बूत आंदोलन बिरसा मुंडा द्वारा छेड़ी गयी थी।
श्रेणी:आदिवासी
सचिन

* सचिन तेंदुलकर - भारतीय क्रिकेट खिलाड़ी
* सचिन (अभिनेता) - हिंदी फ़िल्म अभिनेता, निर्माता व निर्देशक
* सचिन पायलट - भारतीय संसद सदस्य
* सचिन देव बर्मन - हिन्दी और बंगाली भाषा फिल्मों के विख्यात संगीतकार व गायक
गिल्ली डंडा

thumb|right|गिल्ली डंडा

**गिल्ली डंडा** पूरे भारत में काफी प्रसिद्ध खेल है। इसे सामान्यतः एक बेलनाकार लकड़ी से खेला जाता है जिसकी लंबाई बेसबॉल या क्रिकेट के बल्ले के बराबर होती है। इसी की तरह की छोटी बेलनाकार लकड़ी को गिल्ली कहते हैं जो किनारों से थोड़ी नुकीली या घिसी हुई होती है।

यह दो प्रकार से खेला जाता है (1) गड्डा खोदकर (2)गोला(गुण्डा) बनाकर! खेल का उद्देश्य डंडे से गिल्ली को मारना है। गिल्ली को ज़मीन पर रखकर डंडे से किनारों पर मारते हैं जिससे गिल्ली हवा में उछलती है। गिल्ली को हवा में ही ज़मीन पर गिरने से पहले फिर डंडे से मारते हैं। जो खिलाड़ी सबसे ज्यादा दूर तक गिल्ली को पहुँचाता है वह विजयी होता है।

इस खेल के लिये कम से कम दो खिलाड़ियो की आवश्यकता होती है। गड्डे वाला खेल प्रारम्भ करने के लिये पहले जमीन पर एक छोटा सा लम्बा गड्ढा करते है। जिसे घुच्ची कहते है! फिर उस पर गिल्ली रख कर डन्डे से उछालते है। यदि सामने खड़ा खिलाड़ी गिल्ली को हवा मे ही पकड़ लेता है तो खिलाड़ी आ उट हो जाता है. किन्तु यदि ऐसा नही होता तो सामने खड़ा खिलाड़ी गिल्ली को डन्डे पर मारता है जो कि जमीन के गड्ढे पर रखा होता है, यदि गिल्ली डंडे पर लग जाती है तो खिलाड़ी हार जाता है अन्यथा पहला खिलाड़ी फिर गिल्ली को डन्डे से उसके किनारे पर मारता है जिससे गिल्ली हवा मे उछलती है, इसे फिर डन्डे से मारते है और गिल्ली को दूर फेकने को प्रयास करते है। यदि गिल्ली को हवा मे लपक लिया जाये तो खिलाड़ी हार जाता है, अन्यथा दुसरा खिलाड़ी गिल्ली को वही से डन्डे पर मारता है, डन्डे पर लगने की स्थिति मे दूसरे की बारी आती है। यदि गिल्ली को मारते समय डंडा जमीन से छू जाता है तो खिलाड़ी को गिल्ली को इस प्रकार मारना होता है कि उसका डंडे वाला हाथ उसके एक पैर के नीचे रहे। इसे हुच्चको कहते है। गिल्ली को किनारे से मारने का प्रत्येक खिलाड़ी को तीन बार मौका मिलता है। इस खेल मे अधिकतम खिलाड़ियो कि सन्ख्या निर्धारित नही होती है।        (2)इसे जमीन पर गोला बनाकर खेला जाता है पहले निर्धारित किया जाता है कि खेल कितने डन्डे का होगा फिर चम्पा उड़ाया जाता है जिससे पता चलता है कौन प्रथम और कौन द्वितीय स्थान पर खोलेगा ((जो सबसे दूर मारेगा वह पहले खेलेगा)) फिर गिल्ली को जमीन उछाल कर डन्डे से मारा जाता है डन्डे की लं.कम से कम 1 हाथ होनी चाहिए और गिल्ली को ज्यादा से ज्यादा दूर मारने का प्रयास किया जाता है फिर डण्डा माँगा जाता है!जैसे 10 फीट मे 10 डन्डा डन्डे हमेशा 10-15-20-25-30-35-40-45-50-55....ही माँगना है 6-9-4-13-27-ये सब नही माँगना है अगर दूसरे खिलाड़ी को सन्देह होता है तो वह नाप सकता है अगर नापने पर कम पड़ जाता है तो आपको कुछ नही मिलेगा जैसे आपने 80 माँगा और 79 या साढ़े 79 आता है या इससे भी कम! फिर जैसे आप 100 डन्डा पर खेल रहे तो जो पहले 100 डन्डा पूरा कर लेगा वह जीत जाएगा! फिर दूसरे खिलाड़ी को आप दौड़ा सकते है जिसे फिल्डिंग कहते है अब आप अपने 1 पैर को ऊपर करके गिल्ली को पैर के नीचे से हाथ से दूर फेकना होता है यदि खिलाड़ी गिल्ली को कैच कर लेता है तो पारी का अंत हो जाता है यदि ऐसा नही होता है तो दूसरा खिलाड़ी गिल्ली को गोले पचाने का प्रयास करेगा और आप को डन्डे से रोकना है यदि गोले के अंदर रह गई यदि गोले की लकीर पर रह गई या आप गिल्ली को 3 से ज्यादा बार मार या छू देते है तो पारी समाप्त और बाहर निकल गई तो आपको गिल्ली को जमीन से उछाल कर डन्डे से दूर मारना है

#### सावधानी
इस खेल में आँख में चोट लगने की संभावना रहती है। अत: यह खेल बहुत ही सावधानीपूर्वक और खुले स्थान पर खेलना चाहिए।

## सन्दर्भ

श्रेणी:भारत में खेल
श्रेणी:मौखिक प्रशस्ति पत्र परियोजना
नारायण कार्तिकेयन

**नारायण कार्तिकेयन**(जन्म: १४ जनवरी १९७७, मद्रास मेें) भारत के एकमात्र फॉरमूला वन चालक थे। पिछले कई वर्षों में फॉरमूला थ्री में शिरकत करने के पश्चात वर्ष २००५ में नारायण कार्तिकेयन ने आस्ट्रेलियन ग्रान्ड प्रिक्स से अपने फॉरमूला वन कैरियर की शुरूआत की। यद्यपि वह १५वें स्थान पर आये तब भी उनका उभर कर आना सराहनीय है। वर्ष २०११ मैं नारायण ने हिस्पेनिय रेसिंग टीम के लिए ड्राइविंग की है। 2013 में हिस्पेनिय रेसिंग टीम की फॉरमूला वन में लिस्ट न होने के कारण वह दोबारा ड्राइविंग नहीं कर पाए। 

भारत सरकार ने उन्हे 2010 में देश का चौथा उच्चतम नागरिक सम्मान पद्म श्री दिया।

## पूर्व कैरियर
कार्तिकेयन का जन्म मद्रास (तमिल नाडु मैं) मैं हुआ। कार्तिकेयन ने विद्यालय सिक्षा स्टेन्स एंग्लो इंडियन हाइयर सेकोण्डारी स्कूल, कोयम्बटूर से ग्रहण की। उनकी मोटोर्स्पोर्ट मैं जिज्ञासा छोटी उम्र मैं ही शुरू हो गयी थी क्यूंकी उनके पिता पूर्व दक्षिण भारतीय राष्ट्रीय रैलि विजेता थे (७ बार)। भारत का पहला फॉर्मूला वन ड्राईवर बनने के सपने के साथ नारायण ने अपनी पहली रेस श्रीपेरुंपुडुर मैं फॉर्मूला मारुति मैं की। वह फिर एल्फ विनफील्ड रेसिंग स्कूल, फ़्रांस मैं गए और अपनी प्रतिभा पिलोते एल्फ कॉम्पटिशन मैं फॉर्मूला रेनॉल्ट कार्स के लिए सेमी फ़ाईनलिस्ट बनकर १९९२ मैं दिखाई।

## इन्हें भी देखें
* पद्मश्री पुरस्कार (२०१०–२०१९)

## सन्दर्भ

श्रेणी:फ़ॉर्मूला वन रेसर
श्रेणी:1977 में जन्मे लोग
श्रेणी:जीवित लोग
श्रेणी:पद्मश्री प्राप्तकर्ता
श्रेणी:पद्मश्री,2010
डेविस कप

**डेविस कप** दुनिया की सबसे बड़ी अंतर्राष्ट्रीय प्रतियोगिताओं में से एक है। इस प्रतियोगिता ने अभी भी अपनी इस चमक को बरकरार रखा है। डेविस कप एक अंतर्राष्ट्रीय पुरुष टेनिस स्पर्द्धा है जो के 150 देशों की टीमों द्वारा खेली जाती है। इस तरह यह किसी भी खेल प्रतियोगिता की सबसे बड़ी प्रतियोगिता है। डेविस कप प्रतिवर्ष नॉक आउट ढंग से खेला जाता है। इसे "टेनिस का विश्व कप" भी कहा जाता है। इस प्रतियोगिता की शुरुआत सन् 1900 में हुई थी और पहला मैच ग्रेट ब्रिटेन और संयुक्त राज्य अमेरिका के मध्य खेला गया था। सन् 2023 तक इस प्रतियोगिता में 155 देश शामिल हो चुके हैं।

## सन्दर्भ

श्रेणी:खेल
श्रेणी:टेनिस
किशोरी आमोनकर

**किशोरी आमोनकर** (जन्म: 10 अप्रैल, 1931) (मृत्यु :3 अप्रेल 2017 - 84 वर्ष) हिंदुस्तानी संगीत की विख्यात गायिका थीं  जिनका सम्बन्ध अतरौली जयपुर घराने से हैं। इनकी माता श्रीमती मोगुबाई कुर्डीकर भी इसी घराने की मशहूर शास्त्रीय गायिका थीं।। इनको[पद्म विभूषण]] से सम्मनित किया गया है।

## सन्दर्भ

## बाहरी कड़ियाँ
*किशोरी अमोनकर के शास्त्रीय संगीत में भारतीय संस्कृति की आत्मा बसती थी

*श्रीमती आमोनकर के गाने के कई नमूने यहाँ उपलब्ध हैं- https://web.archive.org/web/20070929100130/http://www.sawf.org/library/?d=page&pid=sp61&parent=57

श्रेणी:हिन्दुस्तानी संगीत
श्रेणी:पद्म भूषण सम्मान प्राप्तकर्ता
श्रेणी:1932 में जन्मे लोग
श्रेणी:२०१७ में निधन
श्रेणी:पद्म विभूषण धारक

श्रेणी:भारतीय शास्त्रीय गायिका
झारखण्ड विधानसभा

**झारखण्ड विधानसभा** झारखण्ड राज्य की एकल विधायिका है।

## विधानसभाओं की सूची

## झारखण्ड विधानसभा के अध्यक्ष

## विपक्ष के नेता

}
| पांचवीं
| भारतीय जनता पार्टी
| style="background-color: " |
|}

## झारखण्ड विधानसभा के सदस्यों की सूची (2024-2025 -5th)

## सम्मान एवं पुरस्कार
प्रतिवर्ष 22 नवम्बर को झारखण्ड विधानसभा स्थापना दिवस के अवसर पर झारखण्ड के विधानसभा सदस्यों, विधानसभा कर्मियों और लोकसेवकों को निम्न पुरस्कार दिया जाता है।
* **[[बिरसा मुंडा स्मृति उत्कृष्ट विधायक सम्मान]]**
* **कपिलेश्वर प्रसाद स्मृति उत्कृष्ट विधानकर्मी सम्मान** (''सूची देखें'')
* **उत्कृष्ट लोक सेवक सम्मान** (''सूची देखें'')

## इन्हें भी देखें
* झारखण्ड के मुख्यमन्त्रियों की सूची
* झारखंड के विधानसभा निर्वाचन क्षेत्र
* झारखण्ड के उप मुख्यमंत्रियों की सूची

## सन्दर्भ

श्रेणी:भारत के राज्यों की विधायिकायें
श्रेणी:झारखंड की राजनीति
जिबूती

**जीबूती** पूर्वी अफ्रीका में बसा एक देश है, जिसकी सीमाएं उत्तर में इरीट्रिया से, पश्चिम और दक्षिण में इथियोपिया से और दक्षिण पूर्व में सोमालिया से मिलती है। इसके अलावा लाल सागर और गल्फ ऑफ अदन से मिलती देश की सीमाएं हैं। महज 23 हजार वर्ग किमी में फैले इस देश की आबादी पांच लाख से कुछ ज्यादा है। इसकी राजधानी जिबूती है। देश की आबादी का पांचवा हिस्सा अंतरराष्ट्रीय स्तर पर गरीबी रेखा के लिए तय 1.25 डालर प्रति दिन से कम आय अर्जित करता है।

## यह भी देखिए

*  (विक्षनरी)

श्रेणी:जिबूती
श्रेणी:अरब लीग के देश
श्रेणी:अफ़्रीका के देश
अल्जीरिया

**अल्जीरिया** या **अल-जज़ाइर** (, ), अधिकारिक तौर पर **अल्जीरिया जनवादी लोकतांत्रिक गणराज्य** और जिसको रसमी तौर पर **लोकतंत्रीय और लोग-प्यारा अलजीरियायी गणराज्य** भी कहा जाता है, अफ़्रीका के मघरेब क्षेत्र में स्थित एक देश है जिसकी राजधानी और सबसे अधिक जनसंख्या वाली शहर अल्जीयर्स है।

वर्तमान अल्जीरिया का क्षेत्र बहुत सारी प्राचीन सभ्यताएँ, जैसे अतेर्यायी और कैपसियन, की पृष्ठभूमि थी। इस इलाक़े पर बहुत सल्तनतों और राज्य-कुलों का शासन रहा है जिस में नुमिदियायी, करथागिन्यायी, रोमन, वंडल, बिज़ांतीन, अरबी उमय्यद, बर्बर फ़ातिमीद और अलमोहाद और पीछे के तुर्की ओटोमन शामिल हैं।

अल्जीरिया 48 सूबों और 1541 प्रगणों वाला अर्द्ध राष्ट्रपति प्रधान गणराज्य है। 3.7 करोड़ से अधिक आबादी से यह विश्व का 34वाँ सबसे बढ़ आबादी वाला देश है। भाषायी तौर पर यह अरबी मुल्क है जिसकी कुछ स्थानिक बोलियाँ (उपभाषाएँ) हैं। इसकी अर्थ व्यवस्था तेल-आधारित है जो डच रोग (अर्थ-शात्र की एक धारणा) से प्रभावित है। सोनातराच, जो कि राष्ट्रीय तेल-कंपनी है, अफ्रीका में सबसे बड़ी है। इसकी सेना अफ्रीका और अरब-जगत में मिस्र के बाद सबसे बड़ी है और रूस और चीन इसके युद्धनैतिक एहतियाती मुल्क और सस्तर पूर्तिकर्ता हैं।

2,381,741 वर्ग कि॰मी के क्षेत्रफ़ल से यह दुनिया का दसवाँ सबसे बड़ा मुल्क है। इसकी सीमाएँ उत्तर-पूर्व में ट्यूनीशिया, पूर्व में लीबिया, पश्चिम में मोरक्को, दक्षिण-पश्चिम में पश्चिमी सहारा, मारिटेनिया और माली, दक्षिण-पूर्व में नाइजर और उत्तर में भू-मध्य सागर से लगती हैं। अन्दाज़े के अनुसार 2012 तक इसकी कुल आबादी 3.79 करोड़ है। यह अफ़्रीकी संघ, अरब संगठन, तेल निरयाती मुल्कों का संगठन और संयुक्त राष्ट्र का सदस्य और अरब मघरेब संघ का संस्थापिक सदस्य है।

## पोषाख व वेशभूषा
देश का नाम अल्जीयर्स शहर से आया है। सबसे अधिक प्रचलित नाम-उतपत्ति शहर का नाम अल-जज़ायर (الجزائر, "द्वीप/टापू") से जोड़ती है, जो इस सहर के पुराने नाम जज़ायर बनी मज़घाना (جزائر بني مزغنة, "मज़घाना कबीले के टापू") का कतरे हुआ रूप है, जिसको अल-इदरीसी जैसे मध्य-काली भुगोल-शास्त्री के ईस्तेमाल करते थे। कुछ ओर लोग इसकी उत्पत्ति "Ldzayer" से मानते हैं जो इस देश का मघरेबी अरबी और बर्बर में नाम है जो शायद ज़िरीद राज-कुल के राजा और अल्जीयर्स के संस्थापक धान इब्न-मंद के साथ सम्बन्धित है।

## इतिहास
अल्जीरिया का इतिहास

### पूर्व इतिहास
पुराने समय में अल्जीरिया को सल्तनत नोमेडिया कहा जाता था। उसके लोग नोमेडियन कहते थे। इस साम्राज्य के संबंध उस समय के प्राचीन यूनान और रोमन राष्ट्रों के साथ थे। इस क्षेत्र उपजाऊ क्षेत्र के रूप में जाना जाता था और यहाँ के लोग गढ़ सवारी विशेषज्ञ थे।
उत्तरी अफ्रीका के स्थानीय लोग अंततः बर्बर बने।
1000 में कर्ताजना जनजातियों तट के साथ समुदाय बसाने शुरू कर दिया। बर्बर जनजातियों ने अवसर पाकर कर्ताजनों से आज़ादी पा ली और बर्बर सामराज्य की स्थापना हुई।
200 में इस क्षेत्र में रोमन साम्राज्य ने क़ब्ज़ा कर लिया। लेकिन जब 476 ई॰ में पश्चिमी रोमन राज्य का पतन हुआ तो बर्बर फिर से आज़ाद हो गए। बाद में यहाँ वन्दाल जनजातियों ने क़ब्ज़ा कर लिया जो बिज़ांतीनों आगमन तक क़ायम रहा। बिज़ांतीनों यहाँ 8 वीं शताब्दी तक मौजूद रहे तो अरब यहाँ क़ाबिज़ हो गए।

### मध्य युगीन

## यह भी देखिए

*  (विक्षनरी)
## सन्दर्भ

श्रेणी:अल्जीरिया
श्रेणी:अफ़्रीका के देश
श्रेणी:भूतपूर्व फ़्रांसीसी उपनिवेश
श्रेणी:अरबी-भाषी देश व क्षेत्र
अण्डोरा

अण्डोरा , अधिकारिक रूप से प्रिंसिपालिटी ऑफ़ अंडोरा को प्रिंसिपालिटी ऑफ़ वैली ऑफ़ अंडोरा के नाम से भी जाना जाता है, यह दक्षिण-पश्चिम यूरोप का घिरा हुआ एक सूक्ष्म राज्य है, जो पूर्वी पायरेनीस पर्वत पर स्थित है और स्पेन और फ्रांस की बॉर्डर भी इससे जुड़ी हुई है। इसका निर्माण 988 चार्टर में किया गया था और वर्तमान प्रिंसिपालिटी की रचना 1278 में की गयी। अण्डोरा यूरोप का एक देश है जो पाइरेनी पर्वत के दक्षिणी चोटियों में स्थित है और फ्रांस द्वारा उत्तर और पूर्व में और स्पेन द्वारा दक्षिण और पश्चिम तक घिरा हुआ है। यह यूरोप के सबसे छोटे राज्यों में से एक है। इसकी राजधानी अण्डोरा ला वेला है। अंडोरा देश यूरोप का छठा सबसे छोटा देश है और दुनिया का 16 वाँ सबसे छोटा देश है , जिसका क्षेत्रफल 468 वर्ग किलोमीटर (181 वर्ग मील) और जनसंख्या तक़रीबन 78,000 
है। इसकी राजधानी अंडोरा ला वेल्ला, यूरोप की सबसे ऊँची राजधानी है, जो समुद्री सतह से तक़रीबन 1,023 मीटर (2,356 फीट) ऊँची है। अंडोरा की अधिकारिक भाषा कैटलन है, इसके साथ-साथ यहाँ स्पेनिश, पुर्तगाली और फ्रेंच भाषा का प्रयोग भी किया जाता है।

यहां तो कोई एयरपोर्ट नहीं है, लेकिन इनके पास तीन प्राइवेट हेलीपैड जरूर हैं। इस देश से 12 किलोमीटर दूर इसका सबसे करीबी एयरपोर्ट है।अंडोरा टूरिज्म सर्विस के अनुसार हर साल तक़रीबन 10.2 मिलियन प्रवासी अंडोरा देखने के लिए आते हैं। यह देश यूरोपियन संघ का सदस्य तो नहीं है, लेकिन इसकी अधिकारिक मुद्रा यूरो ही है। 1993 से अंडोरा यूनाइटेड नेशन का सदस्य है। दी लांसेट के अनुसार, 2013 में अंडोरा के लोंगो की जीवन प्रत्याशा 81 वर्ष थी, जो अब तक की तुलना में सबसे ज्यादा है।

## नाम
अण्डोरा , अधिकारिक रूप से प्रिंसिपालिटी ऑफ़ अंडोरा को प्रिंसिपालिटी ऑफ़ वैली ऑफ़ अंडोरा के नाम से भी जाना जाता है , एक सिद्धांत के अनुसार अंडोरा शब्द की उत्पत्ति अरबिक अल-दुर्रा से हुई है, जिसका अर्थ “मोती” से है।

## शहर और नगर
देश की राजधानी और सबसे बड़ा नगर अण्डोरा ला वेला है और देश का सबसे छोटा शहर अरिंसल है, जिसकी जनसंख्या केवल 1,555 है।

## अण्डोरा की  पल्लियाँ
अण्डोरा की  पल्लियो कि सूची निम्न है-
[अंगूठाकार|[अण्डोरा ला वेला ]]
अण्डोरा में सात पल्लियाँ हैं

# अण्डोरा ला वेला
# कनिल्लो पल्ली
# एन्कम्प पल्ली
# एस्कल्देस-एङोर्दन्य पल्ली
# ला मसाना पल्ली
# ओर्दिनो पल्ली
# संत जूलिया डी लोरिया पल्ली

नोट : अण्डोरा में इलाको को पल्लियाँ कहते हैं।


## यह भी देखिए

*  (विक्षनरी)
## सन्दर्भ

श्रेणी:यूरोप के देश
श्रेणी:इबेरिया प्रायद्वीप
श्रेणी:स्थलरुद्ध देश
जॉर्जिया (देश)

thumb|250px|right
**जॉर्जिया** () पूर्वी यूरोप और पश्चिम एशिया में स्थित एक देश है। ट्रांसकाकेशिया क्षेत्र के केंद्रवर्ती तथा पश्चिमी अंश में कृष्ण सागर के दक्षिण-पूर्वी तट पर स्थित एक राज्य है। सन् 1991 तक यह जॉर्जियाई सोवियत समाजवादी गणतंत्र के रूप में सोवियत संघ के 15 गणतंत्रों में से एक था। जॉर्जिया की सीमा उत्तर में रूस से, पूर्व में अज़रबैजान से और दक्षिण में आर्मीनिया तथा तुर्की से मिलती है।

## इन्हें भी देखें
*  (विक्षनरी)
## सन्दर्भ

* Georgia TVNews (english, german, russian, georgian)

## बाहरी कड़ियाँ
* जॉर्जिया के राष्ट्रपति
* जॉर्जिया की सरकार
* जॉर्जिया के विदेश मामलों के मंत्रालय
* जॉर्जिया के पर्यटन विभाग और रिसॉर्ट्स
* जॉर्जिया में अमेरिकी वाणिज्य मंडल
* राज्य और कैबिनेट सदस्यों के चीफ

**सामान्य जानकारी**
* Georgia पर *UCB Libraries GovPubs*
* जॉर्जिया प्रोफ़ाइल से बीबीसी न्यूज़
* आधुनिक वैज्ञानिक जांच की एसोसिएशन – (AMSI)

श्रेणी:यूरोप के देश
श्रेणी:नैऋत्य जंबुद्वीप
श्रेणी:एशिया के देश
श्रेणी:जॉर्जिया
श्रेणी:स्थलरुद्ध देश
पोप

पादरी वर्ग को पोप कहा जाता है 
[right|thumb|250px|[पोप फ्रांसिस - २६६वें तथा वर्तमान पोप]]
रोमन कैथोलिक चर्च के सर्वोच्च धर्म गुरु, रोम के बिशप एवं वैटिकन के राज्याध्यक्ष को **पोप** कहते हैं। 'पोप' का शाब्दिक अर्थ 'पिता' होता है। यह लैटिन के "पापा" (papa) से व्युत्पन्न हा है जो स्वयं ग्रीक के पापास् (πάπας, pápas) से व्युत्पन्न है। इस समय pope frncis naye इस पद पर आसीन हैं।

रोमन काथलिक चर्च के परमाधिकारी को संत पापा (पिता) 'होली फादर' अथवा पोप कहते हैं। ईसा से अपने महाशिरूय संत पीटर को अपने चर्च का आधार तथा प्रधान 'चरवाहा' नियुक्त किया था और उनको यह भी सुस्पष्ट आश्वासन दिया था कि उनपर आधारित चर्च शताब्दियों तक बना रहेगा। अत: ईसा के विधान से संत पीटर का देहांत रोम में हुआ था, इसलिये प्रारंभ ही से संत पीटर के उत्तराधिकारी होने के कारण रोम के बिशप समूचे चर्च के अध्यक्ष तथा पृथ्वी पर ईसा के प्रतिनिधि माने गए थे। इतिहास इसका साक्षी है कि रोम के बिशप के अतिरिक्त किसी ने कभी संत पीटर का उत्तराधिकारी होने का दावा नहीं किया। किंतु प्राच्य चर्च के अलग होते जाने से तथा प्रोटेस्टैंट धर्म के उद्भव से पोप के अधिकारी के विषय में शताब्दियों तक वाद विवाद होता रहा, अंततोगत्वा वैटिकन की प्रथम अधिकार रखते हैं। वे ईसा की शिक्षा के सर्वोच्च व्याख्याता हैं और चर्च के परमाधिकारी की हैसियत से धर्मशिक्षा की व्याख्या करते समय भ्रमातीत अर्थात्‌ अचूक हैं।

पोप वैटिकन राज्य के अध्यक्ष हैं तथा उनके देहांत पर कार्डिनल उनके उत्तराधिकारी को चुनते हैं | वेटिकन ने कहा कि डबल निमोनिया के लिए अस्पताल में इलाज करा रहे पोप फ्रांसिस लगातार दूसरे सप्ताह तीर्थयात्रियों के साथ अपनी सामान्य प्रार्थना के लिए रविवार को सार्वजनिक रूप से दिखाई नहीं देंगे।

## इन्हें भी देखें
* पोप जॉन पॉल
* जोज़फ़ रैत्सिंगर

श्रेणी:पोप
मोटरसाइकिल

अंगूठाकार|ट्रायम्फ Thruxton 900
अंगूठाकार|स्पोर्ट्स ड्राइविंग (Yamaha YZF-R6)
मोटरसाइकिल (या मोटरबाइक) आंतरिक दहन इंजन से उर्जा प्राप्त करने वाले एक दो चक्के का वाहन है। यह एक बहुउपयोगी वाहन है। यह मनोरंजन, माल एवम मनुष्यो को ढोने के कार्य में उपयोग में लिया जाता है। भारत में यह सर्वाधिक बिकने वाला वाहन है। विकासशील देशों में इन की बिक्री अन्य किसी भी वाहन से ज्यादा होती है। सन २००८-०९ में भारत में बिके सभी वाहनो में ७६.५% वाहन दो चक्के वाले थे।

## मोटरसाइकल का इतिहास
मोटर साईकल का सबसे पहला विकास सन् 1885 में डेमलर और विलियम मेबैक ने जर्मनी में किया था।

## प्रकार
मोटर साइकल अनेक प्रकार की होती हैं। जैसे कि बॉबर या चोपर या फिर क्रूजर या फिर कि स्पोर्टस प्रकार की मोटर सायकिलें| इसके आलावा मोटर सायकिलों को हल्के एंव भारी प्रकार में भी वर्गीकृत किया जा सकता है। विकिसत देशों में मोटरसायिकलों के सभी प्रकार पाये जाते हैं। लेकिन विकासशील देशों में पेट्रोल की बढ़ती हुई कीमतों के कारण आमतौर पर हल्की एवं किफायती मोटरसायिकलों का ही बोलबाला है।

File:2022 Yamaha Aerox 155 ABS.jpg|Scooter
File:Yamaha SR 500 Köln-20140321-RM-100226.jpg|standard
File:Suzuka Fan Thanksgiving Day 2022 (12) - YAMAHA YZF-R1 in 2018 FIM Road Racing World Championship Grand Prix.jpg|Sport
File:BMW R18 First Edition lateral left DSC 0267.jpg|Cruiser
File:Hond GL1800 Goldwing in Paris.jpg|Touring
File:Yamaha Tracer 9 GT+ 2025.jpg|Luxury
File:DumontDunes 2005-04-25 paddle-tire.jpg|Off-road
File:2025 Yamaha TMAX 560.jpg|Scooters


## भारत मे मोटरसाइकल
भारत में स्वतंत्रता से पहले मात्र कुछ ही मोटर साइकिलें चलती थीं। उनमे से प्रमुख मोटर साइकिलें थीं इन्फील्ड बुलेट / जावा/ एवं एस्कार्ट मोटर की राजदूत मोटरसायकिल। बाद के वर्षेां में अनेक सस्ती मोटर सायकिलों का प्रचलन आरंभ हुआ। सबसे पहले जापानीज मोटर सायकिल निमार्ता सुजुकी ने १९८४ में टीव्हीएस के साथ, इंड-सुजुकी एएक्स १०० लांच की! फिर होंडा ने १९८५ में अपना प्लांट भारत की अग्रणी साइकिल निमार्ता हीरो के साथ मिल कर के लगाया था उसके बाद यामाहा सुजूकी आदि ने अपने प्लांट लगाये | आज हीरो होंडा मोटरसायकिलें सबसे ज्यादा बिकने वाली मोटर साइकिल है।

## सन्दर्भ

## देखें
* हीरो स्प्लेंडर

श्रेणी:वाहन
चटनी

**चटनी**, भारतीय उपमहाद्वीप में खाये जाने वाले प्रमुख व्यंजनों में से एक है। सामान्य बोलचाल में चटनी या खिचड़ी शब्द का प्रयोग वैसी चीजों के लिये किया जाता है जिसमें आनुपातिक मात्रा का कोई विशेष खयाल नहीं रखा जाता।

चटनी मूल रूप से भारत का सौस है जो मूल रूप से हरी मिर्च और नमक से बनी होती है और इसके अतिरिक्त इसमें खुली प्रयोग की छूट ली जा सकती है। ज्यादातर चटनियों के बनाने में हरी मिर्च और नमक के अलावा अपने पसंद की किसी भी खास सब्ज़ी को चुना जा सकता है। ज्यादातर सब्ज़ियों की चटनियाँ यूँ तो कच्ची सब्ज़ी को सिल-बट्टे पर पीसकर या ब्लेंडर में ब्लेंड कर के बनायी जा सकती हैं लेकिन किसी किसी फलों की चटनी बनाते समय उन्हें पकाने की जरूरत पड़ सकती है। 

कुछ लोकप्रिय चटनियों में ये चटनियाँ शामिल हैं:-
* नारियल की चटनी
* प्याज की चटनी
* इमली की चटनी
* टमाटर की चटनी
* धनिये की चटनी
* पुदीने की चटनी
* आम की चटनी
* लहसुन की चटनी
* मिर्च की चटनी

चटनी बनाते समय जिन मुख्य मसालों का इस्तेमाल किया जाता है उनमें नमक, अदरख सौंफ, हींग, जीरा इत्यादि प्रमुख हैं।

अपने मूल स्थान (भारत) तथा पड़ोसी देशों में चटनी को खाने से पहले ताज़ा तैयार किया जाता है जो आसानी से उपलब्ध या मौसमी चीजों से तुरत फुरत तैयार की जाती है। अमरीका और यूरोप के देशों में चटनी को मुख्य रूप से चटनी को फ्रोजेन रखकर लंबे समय तक इस्तेमाल किया जाता है। 

## इन्हें भी देखें
* सॉस
* चटनी संगीत
*विभिन्न प्रकार की चटनियाँ

## बाहरी कड़ियाँ
* चटपटी चटनियाँ (अभिव्यक्ति पत्रिका)
* टमाटर की मीठी चटनी (जागरण)
* नारियल की चटनी (निशा मधुलिका)

## संदर्भ

श्रेणी:चटनी
श्रेणी:हिन्दू खाना
श्रेणी:फ़िजियाई खाना
श्रेणी:श्रीलंकाई खाना
श्रेणी:त्रिनिदाद और टोबैगो का खाना
पोप बेनेडिक्ट XVI

200px|right|thumb|योज़ेफ़ रात्सिंगर:पोप बेनेडिक्ट XVI
130px|left
**पोप बेनेडिक्ट XVI** जिनका असली नाम **योसेफ़ आलोयज़ियुस रात्सिंगर** है, कैथोलिक समुदाय के 265वें पोप चुने गये हैं। 16 अप्रैल 1927 को जर्मनी में जन्मे पोप बेनेडिक्ट को 24 अप्रैल 2005 को *पोंटिफ़* के रूप में चुना जाएगा। पिछले 275 सालों में चुने गए ये पोप सबसे उम्रदार हैं, इस समय बेनेडिक्ट की उम्र 80 वर्ष है।

श्रेणी:पोप
एयर इंडिया एक्सप्रेस

**एयर इंडिया एक्सप्रेस **भारत में सार्वजनिक क्षेत्र की ये पहली बजट एअरलाइंस है। यह एअर इंडिया की एक आनुषांगिक ईकाई है। अप्रैल 2005 मे शुरु हुई यह विमान सेवा फिलहाल दिल्ली, मुंबई, त्रिवेंद्रम औरकोच्ची से खाड़ी क्षेत्र के दुबई, मस्कट, अबू धाबी सहित कुछ अन्य शहरों के लिये उड़ानें भरती हैं। भविष्य में इसका विस्तार दक्षिण पूर्वी एशिया के शहरों जैसे कुआलालामपुर, हांगकांग, बैंकाक, सिंगापुर इत्यादि शहरों तक करने की योजना है।

एयर इन्डिया एक्सप्रेस, एयर इंडिया की कम कीमत वाली सहायक एयरलाइन है जिसका की मुख्य कार्यालय भारत में केरला में है। यह मुख्य रूप से मध्य पूर्व तथा दक्धीन पूर्व एशिया महाद्वीप में अपनी सेवाएं प्रदान करता है। यह एयरलाइन एयर इंडिया चार्टर्ड लिमिटेड से संबंधित है, जो की पूर्णतः स्वत्वा वाली एयर इंडिया लिमिटेड की सहायक सेवा है। जो की भारत और भारतीयों को असीमित सुविधाएँ देने के लिए बनाई गयी थी। आज के समय में एयर इंडिया एक्सप्रेस के द्वारा हफ्ते में लगभग १०० फ्लाइट्स का संचालन होता है, जो की मुख्यतः भारत के दक्षिणी प्रदेशों तमिलनाडु एवं केरल से होता है।

## इतिहास
इस विमानसेवा (एयरलाइन) की स्थापना मई २००४ में की गयी थी जिसकी मांग मध्य पूर्व में रहने वाला मलयाली समुदाय काफी समय से कर रहा था। विमानसेवा नें अपनी सेवाएं २९ अप्रैल २००५ से शुरू कर दी जिसमे तिरुवनंतपुरम से अबू धाबी तक के लिए विमान का परिचालन किया गया। एयर इंडिया एक्सप्रेस के लिए पहले विमान की सुपुर्दगी २२ फरबरी २००५ को हुई जब एक नया उत्पाद बोइंग ७३७ – ८६ क्यू (बौल्लिऔन एविएशन सर्विस से उधार लिया गया) प्रदान किया गया।

## कॉर्पोरेट मामले
एयरलाइन का ऑफिस एयर इंडिया बिल्डिंग नरीमन पॉइंट मुंबई में है। दिसंबर २०१२ में एयर इंडिया निर्देशन समिति नें ऑफिस को हटाने का एवं कोच्ची में बना देने का निर्णय लिया तथा इसकी पुष्टि भी की जो की एक जनवरी २०१३ से प्रभावी हुआ यूनियन मिनिस्टर ऑफ़ स्टेट फॉर सिविल एविएशन के की वेणुगोपाल नें कहा की स्थान परिवर्तन चरणों में संपन्न होगा, जिसकी शुरुआत कोच्ची में १ जनवरी को नए साल के अवसर पर नया ऑफिस खोल के होगी। एयर लाइन के तकनीकी केंद्र को तिरुवनंतपुरम में स्थानापन्न करना है। एयरलाइन के तकनीकी केंद्र को पहले ही तिरुवनंतपुरम स्थानापन्न किया जा चुका है।

## लक्ष्य स्थल
मुख्य लेख देखें: एयर इंडिया एक्सप्रेस लक्ष्य स्थल

## बेड़ा
[right|thumb|300px|एयर इंडिया एक्सप्रेस का [बोइंग 737-800 विमान ]]
जून २०१३ के आंकड़ों के अनुसार एयर इंडिया एक्सप्रेस के बेड़े में निम्नलिखित विमान (एयर क्राफ्ट) हैं-




जून २०१३ के आंकड़ो के अनुसार एयर इंडिया एक्सप्रेस बेड़े की औसत आयु ५.१ साल है।

## उड़ान में सेवाएं
कम कीमत का यातायात साधन होने के बावजूद, एयर इंडिया एक्सप्रेस पूर्व निर्धारित नाश्ता या अल्पाहार का पैक अपने यात्रियों को शाकाहार एवं मासाहर के विकल्पों के साथ नि:शुल्क देती है। यात्रियों के लिए निर्धारित सीमित मनोरंजन साधन उपलब्ध हैं।

## पुच्छ कला
हर एयर इंडिया एक्सप्रेस एयरक्राफ्ट की पूंछ पर एक विशिष्ट रेखाकृति बनी होती है जो की भारतीय संस्कृति, इतिहास एवं परम्पराओं का प्रतिबिम्बन करती है।

## इन्हें भी देखें
* एयर इंडिया 
* एयर इंडिया लिमिटेड

## बाहरी कड़ियाँ
* अँग्रेजी में आधिकारिक जालस्थल

## सन्दर्भ

श्रेणी:भारतीय वायुयान सेवा
पाटलिपुत्र

बिहार की राजधानी पटना का पुराना नाम पाटलिपुत्र था। पवित्र गंगा नदी के दक्षिणी तट पर बसे इस शहर को लगभग 2000 वर्ष पूर्व पाटलिपुत्र के नाम से जाना जाता था। इसी नाम से अब पटना में एक रेलवे स्टेशन भी है। पाटलिपुत्र अथवा पाटलिपुत्र प्राचीन समय से ही भारत के प्रमुख नगरों में गिना जाता था। पाटलिपुत्र वर्तमान में पटना को ही कहा जाता हैं।  

इतिहास के अनुसार, अजातशत्रु के समय पाटलिपुत्र की नींव रखी गई जिसके भावी नागरिक और व्यापारिक महत्व की भविष्यवाणी स्वयं बुद्ध ने की। युद्धकालीन राजधानी भी बनाया। इसके बाद सम्राट अजातशत्रु के उत्तराधिकारी उदयिन ने पूर्णकालिक रूप से अपनी राजधानी को राजगृह से पाटलिपुत्र स्थानांतरित किया और बाद में चन्द्रगुप्त मौर्य ने यहां साम्राज्य स्थापित कर अपनी राजधानी बनाई। बाद में, शेर शाह सूरी (1538-1545) ने पाटलिपुत्र को पुनर्जीवित किया, जो 7 वीं शताब्दी सीई के बाद से गिरावट में था, और इसका नाम पटना रखा।

## गेलरी


File:Ruins of Patliputra at Kumhrar.JPG|पाटलिपुत्र के खंडहर कुम्हरार ।
File:Pataliputra Palace capital by L A Waddell 1895.jpg|पाटलिपुत्र की  खुदाई बुलंदी बाग से प्राप्त ।
File:Mauryan remains of wooden palissade at Bulandi Bagh site of Pataliputra ASIEC 1912-13.jpg|बुलंदी बाग स्थल पर लकड़ी के तख्त के मौर्यकालीन अवशेष, 1912-13।
File:Mauryan Hall pillar.jpg|पाटलिपुत्र के कुम्हरार  स्थल पर मौर्य हॉल स्तंभ।
File:Mauryan remains of a wooden palissade at Bulandi Bagh site of Pataliputra ASI 1926-27.jpg|1926-27 में बुलंदी बाग स्थल पर लकड़ी के तख्त के मौर्यकालीन अवशेष।
File:Bulandi Bagh female figure Sunga period.jpg|बुलंदी बाग में मिली महिला आकृति ।
File:Patliputra Railway Station.jpg|पाटलिपुत्र जंक्शन रेलवे स्टेशन।



## इन्हें भी देखें
* पटना सिटी

## सन्दर्भ

*
सैयद मुजतबा अली

अंगूठाकार|सैयद मुजतबा अली
**सैयद मुजतबा अली** (१९०४ – १९७३) बांग्ला साहित्य के अन्यतम साहित्यकार रहे हैं। 

## इन्हें भी देखें
* बांग्ला
* बांग्ला साहित्य

श्रेणी:1904 में जन्मे लोग
श्रेणी:१९७३ में निधन
श्रेणी:बंगाली साहित्यकार
श्रेणी:असम के लोग
श्रेणी:बांग्लादेशी लेखक